สิ่งที่ตามมาในการเปิดสาขาใหม่ๆ ของเซเว่น อีเลฟเว่น คืออะไร
ก. การข้ามธุรกิจไปเป็นตัวแทนของธนาคาร
ข. การผลักดันตัวเองให้กลายเป็น Communinty ของชุมชนต่างๆ มากกว่าแค่การเป็นร้านค้าปลีกไซส์เล็กธรรมดา
ค. การพัฒนาสโตร์ฟอร์แมตใหม่ๆ เพื่อรองรับกับไลฟ์สไตล์การใช้ชีวิตที่เปลี่ยนไป
ง. การพัฒนาสาขาให้เป็นแลนด์มาร์คของพื้นที่นั้นๆ
ข้อที่ถูกต้องคือ ค.  เนื่องจาก สิ่งที่ตามมาในการเปิดสาขาใหม่ๆ ของเซเว่น อีเลฟเว่น คือ การพัฒนาสโตร์ฟอร์แมตใหม่ๆ เพื่อรองรับกับไลฟ์สไตล์การใช้ชีวิตที่เปลี่ยนไป ซึ่งเรื่องของโมเดล หรือฟอร์แมตของสโตร์ก็มีส่วนสำคัญในการเข้าถึงลูกค้า โดยเซเว่น อีเลฟเว่น ในไทยมีการปั้นโมเดลของสาขาในรูปแบบใหม่ๆ ออกมาให้บริการอยู่ตลอดเวลา เพื่อเป็นการรองรับไลฟ์สไตล์ของคนรุ่นใหม่ที่เปลี่ยนไป ไม่ว่าจะเป็นการส่งโมเดลของร้านที่มีพื้นที่นั่งชิลในร้านในโลเกชั่นที่เป็นเมืองท่องเที่ยว หรือการให้พื้นที่สำหรับนั่งทานในร้านในบางสาขา

ฟอร์แมต หรือสโตร์ใหม่ๆ ที่ถูกพัฒนาขึ้นนี้ ถือเป็นการปรับรูปแบบการสร้างฟอร์แมตสโตร์ที่แตกต่างจากในอดีตอย่างสิ้นเชิง โดยในอดีตนั้น เซเว่น อีเลฟเว่น จะมองถึงการนำเสนอสินค้าในสาขาให้แมตช์กับแต่ละโลเกชั่น อาทิ สาขาที่อยู่ใกล้เรสซิเดนซ์ก็จะนำเสนอสินค้าที่เป็นของใช้ในชีวิตประจำวัน หรือสาขาที่อยู่ใกล้โรงเรียน ก็จะนำเสนอสินค้าของนักเรียนมากหน่อย นอกเหนือจากเรื่องฟู้ดที่เป็นแกนหลักอยู่แล้ว เป็นต้น

แต่ในปัจจุบัน การพัฒนารูปแบบของสโตร์นั้น จะเน้นไปที่ไลฟ์สไตล์ของลูกค้าในโลเกชั่นนั้นๆ อาทิ สาขาที่เน้นพื้นที่นั่งทานในร้านเพื่อรองรับกลุ่มคนทำงานออฟฟิศ หรือสาขาที่มีพื้นที่จอดรถสำหรับรองรับจำนวนรถยนต์ที่มีมากขึ้น ขณะที่บางสาขาจะถูกพัฒนาขึ้นเพื่อเป็นแลนด์มาร์คในเรื่องของการท่องเที่ยวในพื้นที่นั้นๆ รวมถึงการวางตัวเองเป็น Community Hub ของชุมชนที่ตั้งสาขาอยู่ตามแนวทางของร้านค้าปลีกไซส์เล็ก หรือคอนวีเนียนสโตร์ที่มีทิศทางไปทางนั้น เป็นต้น